Diari Oficial de la Generalitat Valenciana


Sumari del DOGV 7089, del 14-08-2013 (2013/8273)

RESOLUCIÓ de 24 de juliol de 2013, de la Conselleria d'Hisenda i Administració Pública, per la qual s'autoritza generar crèdits per fons finalistes no previstos, corresponents al Fons Estatal per a l'Ocupació i la Sostenibilitat Local, creat pel Reial Decret Llei 13/2009, per import de 4.757.150,30 euros.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7089

Data del DOGV
:   14-08-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/8273


Data del document
:   24-07-2013

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública

RESOLUCIÓ de 24 de juliol de 2013, de la Conselleria d'Hisenda i Administració Pública, per la qual s'autoritza generar crèdits per fons finalistes no previstos, corresponents al Fons Estatal per a l'Ocupació i la Sostenibilitat Local, creat pel Reial Decret Llei 13/2009, per import de 4.757.150,30 euros. [2013/8273]  
El Reial Decret Llei 13/2009, de 26 d'octubre, va crear el Fons Estatal per a l'Ocupació i la Sostenibilitat, amb l'objecte d'augmentar la inversió pública en l'àmbit local i incorporar com a objectiu d'este que les inversions, els projectes i les actuacions finançades contribuïsquen a la sostenibilitat econòmica, social i ambiental.  
La Sentència del Tribunal Constitucional 150/2012 va declarar inconstitucional determinats articles del citat reial decret llei, per entendre que, si bé el règim competencial aplicable a les ajudes previstes en este és el de l'activitat de foment en una matèria de caràcter general, com és l'ordenació de l'activitat econòmica, esta activitat s'inclou en les competències compartides, per la qual cosa d'acord amb l'article 149.1.13 de la Constitució, l'Estat pot crear el fons i regular les condicions essencials d'atorgament, però ha de tindre en compte la participació de les comunitats autònomes en la concreció de la destinació i del desenrotllament de les condicions del seu atorgament i tramitació. No obstant això, considerant els perjuís que podria suposar la declaració d'inconstitucionalitat i que es tracta de subvencions corresponents a un exercici ja tancat, la decisió establix que es respecten les ajudes concedides, si bé la continuació d'estes correspon a les comunitats autònomes.   
En conseqüència, el Ministeri d'Hisenda i Administracions Públiques ha comunicat la relació dels expedients d'ajuda que, a la data de la sentència, no estaven resolts i la tramitació dels quals, igual que les activitats de control dels resolts i la iniciació i resolució, si és el cas, de possibles expedients de reintegrament, correspon a la Comunitat Valenciana, i transferix a este efecte 4.757.150,30 euros, import a què ascendixen els pagaments pendents.   
Per a possibilitar la gestió i el pagament dels dits expedients, procedix generar crèdits pel mencionat import en el capítol 7 dels programes afectats i l'habilitació d'una línia de subvenció nominativa distribuïda a càrrec de la qual es transferiran els imports pendents als respectius ajuntaments.  
A este efecte i d'acord amb el que establixen els articles 18 i 20 de la Llei 11/2012, de Pressupostos de la Generalitat per a l'exercici 2013, esta Conselleria d'Hisenda i Administració Pública adopta la següent resolució:  
  
Primer  
S'autoritza un increment del pressupost d'ingressos en l'aplicació 701.10 Transferències de capital finalistes. Àrea d'Economia i Hisenda, per un import de 4.757.150,30 euros.  
  
Segon  
S'autoritza un augment del pressupost de gastos en les aplicacions i pels imports que es detallen a continuació:  
  
Aplicacions Import  
25.51.14.714.02.3 859,35   
81.50.59.671.90.3 48.852,95   
42.44.84.025.46.8 873.004,75   
44.37.98.646.89.2 164.943,82   
17.19.11.834.63.3 3.615.605,34   
80.17.29.845.02.9 53.884,09   
Total 4.757.150,30   
  
  
Tercer  
S'autoritza la inclusió d'una nova línia de subvenció nominativa, finançada en la seua totalitat amb el Fons Estatal per a l'Ocupació i la Sostenibilitat i amb les dades descriptives que es detallen a continuació, que es dota amb els 4.757.150,30 euros aportats pel Ministeri, amb l'assignació per programa i aplicació que figura en el punt segon, per a la seua distribució entre les corporacions locals i els projectes que figuren en l'annex.   
  
Codi: T8000  
Denominació: projectes finançats pel Fons Estatal d'Ocupació i Sostenibilitat   
Import: 4.757.150,30  
Beneficiaris previstos: ajuntaments i projectes segons annex.  
Descripció i finalitat: finançar la realització pels ajuntaments d'inversions generadores d'ocupació i actuacions de caràcter social i ambiental. Reial Decret Llei 13/2009  
Tipus: Nominativa distribuïda  
Aportació Generalitat 0   
Aportació externa  
I701.10 M. Economia i Hisenda 4.757.150,30  
  
València, 24 de juliol de 2013.- El conseller d'Hisenda i Administració Pública: Juan Carlos Moragues Ferrer.